google/wiki40b huggingface dataset:
अनेकांतवाद

परिचय

अनेकान्तवाद के अनुसार प्रत्येक वस्तु में अनन्त विरोधी युगल एक साथ रहते हो। एक समय में एक ही धर्म अभिव्यक्ति का विषय बनता है
। प्रधान धर्म व्यक्त होता है और शेष गौण होने से अव्यक्त रह जाते हैं। वस्तु के किसी एक धर्म के सापेक्ष ग्रहण व प्रतिपादन की प्रक्रिया है
'नय'। सन्मति प्रकरण में नयवाद और उसके विभिन्न पक्षों का विस्तार से विचार किया गया है। वस्तुबोध की दो महत्त्वपूर्ण दृष्टियां हैं-
द्रव्यार्थिक और पर्यायार्थिक। द्रव्यार्थिक दृष्टि वस्तु के सामान्य अंश का ग्रहण करती है जबकि पर्यायार्थिक दृष्टि वस्तु के विशेष अंगों का ग्रहण करती है। भगवती आदि प्राचीन आगमों में द्रव्यार्थिक और पर्यायार्थिक इन दोनों दृष्टियों का उल्लेख मिलता है।
प्रत्येक वस्तु अनन्त धर्मों का समवाय है। वस्तु में अनन्त विरोधी युगल एक साथ रहते हैं। एक ही वस्तु में वस्तुत्व के निष्पादक परस्पर विरोधी युगलों का प्रकाशन करना ही अनेकान्त है। नित्यत्व-अनित्यत्व, वाच्यत्व-अवाच्यत्व, एकत्व-अनेकत्व आदि विरोधी धर्म परस्पर सापेक्ष रहकर ही अपने अस्तित्व को सुरक्षित रख सकते हैं। 
जैन दर्शन के तीन मूलभूत सिद्धान्त हैं- (१) अनेकान्तवाद, (२) नयवाद, (३) स्याद्वाद। आगम युग में नयवाद प्रधान था। दार्शनिक युग अथवा प्रमाण युग में स्याद्वाद और अनेकान्तवाद प्रमुख बन गए, नयवाद गौण हो गया। सिद्धसेन ने अनेकान्त की परिभाषा
’अनेके अन्ता धर्मा यत्र सोऽनेकान्तः’ नयवाद के आधार पर की है। नयवाद अनेकान्त का मूल आधार है।
अनेकान्तवाद को एक हाथी और पांच अंधों की कहानी से बहुत ही सरल तरीके से समझा जा सकता है। पांच अंधे एक हाथी को छूते हैं और उसके बाद अपने-अपने अनुभव को बताते हैं। एक अंधा हाथी की पूंछ पकड़ता है तो उसे लगता है कि यह रस्सी जैसी कोई चीज है, इसी तरह दूसरा अंधा व्यक्ति हाथी की सूंड़ पकड़ता है उसे लगता है कि यह कोई सांप है।
इसी तरह तीसरे ने हाथी का पांव पकड़ा और कहा कि यह खंभे जैसी कोई चीज है, किसी ने हाथी के कान पकड़े तो उसने कहा कि यह कोई सूप जैसी चीज है, सबकी अपनी अपनी व्याख्याएं। जब सब एक साथ आए तो बड़ा बवाल मचा। सबने सच को महसूस किया था पर पूर्ण सत्य को नहीं, एक ही वस्तु में कई गुण होते हैं पर हर इंसान के अपने दृष्ठिकोण की वजह से उसे वस्तु के कुछ गुण गौण तो कुछ प्रमुखता से दिखाई देते हैं। यही अनेकान्तवाद का सार है।
कन्हैया लाल

कन्हैया लाल पुरानी हिन्दी फ़िल्मों के एक प्रसिद्ध खलनायक और चरित्र अभिनेता थे। इनकी प्रसिद्ध फ़िल्मों में मदर इण्डिया शामिल है।
दामोदर बापट

दामोदर गणेश बापट छत्तीसगढ़ के रहने वाले एक समाज सेवक है जिन्हें साल २०१८ में सामाजिक कार्यों के पद्मश्री पुरस्कार से सम्मानित किया गया है।
पूर्वोत्तर आंचलिक परिषद

पूर्वोत्तर आंचलिक परिषद में एक आंचलिक परिषद। इस परिषद में अरुणाचल प्रदेश, असम, मणिपुर, मेघालय, मिज़ोरम, नागालैण्ड, सिक्किम, और त्रिपुरा शामिल है।
कुसुन्दा

कुसुन्दा (या कुसन्दा) पश्चिमी नेपाल एवं मध्य नेपाल में गिने चुने लोगों द्वारा बोली जाने वाली भाषा है। यह भाषा विलुप्ति के कगार पर है।
मेला (1948 फ़िल्म)

संक्षेप में कथानक

मोहन और मंजू की शादी तय होती है। मोहन शहर में गहने खरीदने जाता है तो उसे चोर पीट डालते हैं। मोहन अस्पताल में होता है, पीछे से गाँव में पंचायत फैसला करती है कि मंजू की शादी किसी और से कर दी जाए। मोहन वापिस पहुँचता है तो मंजू विधवा हो चुकी होती है और अपने पति के बच्चों की देखभाल कर रही होती है।
महाजनी लिपि

महाजनी लिपि भारत के उत्तरी हिस्सों में लिखि जाती थी। अधिकतर इसे व्यापारी काम में लेते थे मारवाड़ी, हिंदी, एवं पंजाबी लिखने के लिये।  इस लिपि का आधार ब्राह्मी लिपि हैं।
आस्ट्रिया की समाजिक जनवादी पार्टी

आस्ट्रिया की समाजिक जनवादी पार्टी (Sozialdemokratische Partei Österreichs) आस्ट्रिया का एक समाजिक जनवादी राजनीतिक दल है। इस दल की स्थापना १८८८ में हुई थी। इस दल का नेता अल्फ़्रेद गूसेन्बौएर है।
इस दल का युवा संगठन Sozialistische Jugend Österreich है।
२००२ के संसदीय चुनाव में इस दल को १ ७९२ ४९९ मत (३६.५१%, ६९ सीटें) मिले।
२००४ के राष्ट्रपति चुनाव में इस दल का प्रत्याशी, हैन्ज़ फ़िशेर, २ १६६ ६९० वोट (५२.४%) पा कर विजयी हुआ।
यूरोपीय संसद में इस दल के पास ७ सीटें हैं।
यह दल सोशलिस्ट इन्टरनैशनल से सम्बद्ध है।
1991 में भद्रक फसाद

1991 की भद्रक सांप्रदायिक हिंसा एक सांप्रदायिक घटना थी जो 20 मार्च 1991 को राम नवमी के दिन भद्रक, ओडिशा में घटित हुई। एक हिंदू जुलूस भद्रक टाउन के मुस्लिम बहुल क्षेत्र से गुजर रहा था, जब जुलूस में एक हिंदू जनूनी ने हिंदी में एक विवादास्पद टिप्पणी "जब भारत में रहना होगा राम नाम कहना होगा" पारित कर दिया। इस से मुसलमानों और हिंदुओं.के बीच एक सांप्रदायिक दंगा हो गया।

सांप्रदायिक हिंसा के बाद

यह फसाद के दौरान पत्थर फेंकने, लूटपाट, और सार्वजनिक संपत्तियों की व्यापक रूप से आगजनी की घटनाएँ घटी। इस सांप्रदायिक दंगा में सबसे ज्यादा प्रभावित क्षेत्र भद्रक शहर के पुराण बाजार और चंदन बाजार इलाके थे। दो समुदायों में शांति और सामंजस्य बहाल करने के लिए मोहम्मद अब्दुल बारी ने महत्वपूर्ण भूमिका निभाई। बाद में उन्हें भद्रक दंगों और भारत में कई अन्य दंगे के बाद के उनके महत्वपूर्ण प्रयासों के लिए 2011 में प्रणव मुखर्जी द्वारा राष्ट्रीय सद्भाव पुरस्कार से सम्मानित किया गया।
पाइरॉक्सीन

पाइरॉक्सीन (Pyroxene) खनिजों का एक महत्वपूर्ण समूह है जो शैल-निर्माण करने वाले इनोसिलिकेट (inosilicate) होते हैं। ये बहुत सी आग्नेय एवं रूपान्तरित शैलों में पाये जाते हैं।
छोटी बहू (1994 फ़िल्म)

संक्षेप

रवि अपने अंधे पिता के साथ एक मध्यम वर्गीय परिवार में रहता है; माँ दुर्गा; विवाहित बहन मोहिनी, जो अपने पति और ससुराल के मुकाबले ज्यादा समय यहीं बिताती है; सौतेला भाई आदर्श, उसकी पत्नी सीता और उनका बेटा राजू; भाई बादल और उसकी पत्नी शोभा। दुर्गा को हमेशा अपने बेटों पर बहुत उम्मीद थी और वह चाहती थी कि वे अमीर लड़कियों से विवाह करें ताकि उन्हें नकदी, आभूषण, सोने और कपड़े के माध्यम से बहुत दहेज मिल सके। दुर्भाग्य से, उसके सौतेले बेटे ने सीता के साथ प्यार में पड़ गया, जो एक गरीब परिवार से है और उससे विवाह किया। मामलों को और खराब बनाने के लिए, बादल ने शोभा के साथ प्रेम-विवाह किया, जिससे भी दहेज नहीं मिला था। आखिरकार, रवि ने राधा से विवाह किया जो एक अनाथ है अपने अपने मामा और उनकी पत्नी के साथ गरीबी के साथ रहती है और इसमें कोई दहेज नहीं था। शादी के बाद, रवि रोजगार के कारणों से शहर छोड़ देता है।
ओज़गुर बुलदुम

ओज़गुर बुलदुम एक जाने-माने तुर्क संगीत निर्माता हैं। वे चार अन्य तुर्क विज्ञापन निर्माताओं के साथ 80% की भागीदारी रखते हैं। वे तुर्की भाषा में पॉप संगीत के लिए भी जाने जाते हैं। उन्होंने कई प्रसिद्ध गायकों के साथ काम किया है जिन तारकन, चन्दन एरचेतिन, [[नाज़ाँ ओनजेल, और मायरा शामिल है। वे संगीत के निर्माता, गीतकार और संगीतकार हैं।
पाबूजी

जीवन

राजस्थान के लोक देवता पाबूजी राठौड़ का जन्म वि.संवत 1239 ई॰ में जोधपुर के पास कोलू नामक गाँव में हुआ था। पाबूजी के पिता का नाम धाँधल राठौड़ था। धाँधल एक दुर्गपति थे। अमरकोट के राजा सुरजमल सोढ़ा की पुत्री सुप्यारदे/ फुल्लनदे से विवाह के समय जीन्दराव खींची से देवल चारणी की गाये छुड़ाते हुए वीर गति को प्राप्त हुए यह राठौड़ों  के मूल पुरुष राव सीहा के वंशज थे । इनकी घोड़ी का नाम केसर कालमी घोड़ी एवं बायीं ओर झुकी पाग के लिए प्रसिद्ध हैं। हाल ही में 
राजस्थान सरकार ने कोलूमण्ड फलौदी में पाबूजी के पैनोरमा की स्थापना की है।
अलोपेसिया अरीटा

अलोपेसिया अरीटा (अंग्रेज़ी: Alopecia areata), जिसको स्पॉट बाल्डनेस (सर के कुछ हिस्सों में बालों का नहीं होना) एक ऑटोइम्यून रोग हैंI जिसमे सर के कुछ या संपूर्ण हिस्से से बाल झड़ जाते हैं। इसमें बाल ज्यादातर सिर की त्वचा से ही झड़ते हैं क्यूंकि इसमें शरीर, स्वयं को ही पहचानना छोड़ देता हैं एवं अपने ही ऊतकों को नष्ट कर डालता हैं, जैसे की वो कोई आक्रमणकारी हो। प्रथम चरण में यह सर पर बाल रहित क्षेत्रों (गंजे धब्बों) का निशान बना देता हैंI 1-2 % मामलों में यह सारे शरीर में एवं पुरे एपिडर्मिस में फ़ैल जाता हैं। अलोपेसिया अरीटा जैसी हालात एवं होने के कारण अन्य प्रजातियों में भी पाई जाती हैं।

वर्गीकरण

आमतौर पर, अलोपेसिया अरीटा के मामलों में सिर की त्वचा पर एक या एक से अधिक गोल धब्बे में बालों के झड़ने शामिल है। 
अलोपेसिया अरीटा मोनोलोकुलरिस, में सर के बाल एक जगह पर झड़ जाते हैं। यह सिर में कही पर भी हो सकता हैं। 
अलोपेसिया अरीटा ऑफ़िसीस, सिर की परिधि में एक लहर के आकार में, बालों के झड़ने को संदर्भित करता है।
यह कुछ मामलों में दाढ़ी तक सीमित रहता हैं इस दशा में अलोपेसिया अरीटा बारबै के नाम से जाना जाता हैं। 
यदि मरीज सिर के सभी बालों को खो देता है, रोग तो अलोपेसिया अरीटा टोटलिस कहा जाता है। 
यदि शरीर के सभी बाल (जननांग के भी) मरीज खो देता हैं तो उस दशा में रोग की पहचान अलोपेसिया यूनिवर्सलिस के तौर पर की जाती हैं। अलोपेसिया अरीटा टोटलिस एवं यूनिवर्सलिस दुर्लभ किस्म के प्रकार हैं

रोग के चिन्ह एवं लक्षण

इसका का पहला प्रमुख लक्षण छोटे (बाल रहित क्षेत्रों) का होना हैं। यह दाग़ कई आकार में हो सकते हैं लेकिन ज्यादातर गोल या अंडाकार आकर के होते हैं। अलोपेसिया अरीटा, सबसे अधिक बार सिर की त्वचा और दाढ़ी को प्रभावित करता है लेकिन ये शरीर के उस हिस्से पर भी हो सकते हैं जहाँ पर अमूमन बाल उगते हैं। रोग कुछ समय बाद छूट भी जा सकता हैं या फिर स्थायी हो सकते है। यह बच्चों में आम है।
बालों के झड़ने वाले क्षेत्र में झुनझुनाहट या दर्द हो सकता हैं एवं सारे बाल थोड़े ही समय के अंतराल में झड़ जाते हैं। सामान्यता जब स्वस्थ बालों को खींचा जाता हैं तो बहुत कम ही बाल उखड़ते हैं लेकिन जब अलोपेसिया अरीटा से पीड़ित व्यक्ति के बालों को खींचा जाता हैं बहुत सारे बाल जड़ से निकल आते हैं।

रोग की पहचान

अलोपेसिया अरीटा को सामान्यता नैदानिक विशेषताएँ के आधार पर निदान किया जाता हैं। ट्रिचोस्कोपी इस दिशा में सहायक सिद्ध होता हैं। ट्रिचोस्कोपी में पीले धब्बे, छोटे ऐक्सक्लामेशन चिन्हित बाल (!) एवं काले धब्बों का पता चलता हैं। 
अलोपेसिया अरीटा के मामलों में बाईओप्सी की शायद ही जरुरत पड़ती हैं।

कारण

अलोपेसिया अरीटा एक छुआछूत की बीमारी नहीं हैं। ये उन लोगों में ज्यादा पाया जाता हैं जिनके परिवार के सदस्यों को ये पहले हुआ हैं। इस रोग के होने के कारण में आनुवंशिकता एक प्रमुख कारक हैं इसके अतिरिक्त उन लोगों को ज्यादा खतरा होता हैं जिनके रिश्तेदार ऑटोइम्यून रोग से पीड़ित हैं।

उपचार

यदि प्रभावित क्षेत्र कम हैं तो उपचार की सम्भावना बनती हैं एवं बाल फिर उग सकते हैं। लेकिन जहाँ बाल ज्यादा झड़ चुके हैं तो वहाँ पे देखा गया हैं की अगर कर्टिको स्टेरॉयड्स क्लोबीटासोल और फ्लूओसिनोनाइड , कर्टिकोस्टेरॉइड इंजेक्शन्स या क्रीम से आ का उपचार किया जाये तो भी सीमित लाभ ही प्राप्त होता हैं। ओरल कर्टिको स्टेरॉयड्स से बालों का भी झड़ना रुकता हैं, लेकिन ये दवा के प्रयोग की अवधी तक सीमित रहता हैं एवं इस दवा के हानि कारक प्रभाव भी होते हैं।
त्रिकालभक्त

त्रिकालभक्त विजयनगर के राजा कृष्णदेवराय के राज-पुरोहित तथाचार्य का पिता था। तथिनी त्रिकालभक्त की पत्नी थी।
स्वामी विवेकानंद अंतर्राज्यीय बस अड्डा

स्थिति

आनंद विहार क्षेत्र में स्थित यह बस अड्डा पूर्वी दिल्ली के चौधरी चरण सिंह मार्ग पर है। बस अड्डा परिसर आनंद विहार टर्मिनल रेलवे स्टेशन और आनंद विहार मेट्रो स्टेशन से संलग्न है।

इतिहास

दिल्ली में यातायात का सबसे लोकप्रिय साधन बसें ही हैं। १९७६ में खुला कश्मीरी गेट आईएसबीटी दिल्ली का सबसे पुराना बस अड्डा है। १९९३ तक यह दिल्ली का एकमात्र आईएसबीटी था, लेकिन इसके बाद इसे दिल्ली सरकार के परिवहन विभाग में स्थानांतरित कर दिया गया था। कश्मीरी गेट आईएसबीटी में अव्यवस्था को कम करने के लिए, दो नए आईएसबीटी सराय काले खान और आनंद विहार में बनाए गए। आनंद विहार आईएसबीटी, ट्रांस-यमुना क्षेत्र में स्थित है, और मुख्य रूप से उत्तर प्रदेश और उत्तराखंड राज्यों के साथ साथ ही दिल्ली के पूर्वी भाग के यातायात पर भी केंद्रित है।

सेवाएं

आनंद विहार आईएसबीटी से १४००-१५०० बसें प्रति-दिन उत्तर प्रदेश और उत्तराखंड तक चलती हैं। इसके अतिरिक्त लगभग १८००-२००० स्थानीय डीटीसी और क्लस्टर बसें भी हर दिन काम करती हैं। १९९३ में निर्मित, अंतरराज्यीय बस अड्डा क्षेत्र के सबसे व्यस्त परिवहन केंद्रों में से एक है। आईएसबीटी का दिन-प्रतिदिन कामकाज एक सामान्य प्रबंधक के नियंत्रण में होता है, जो उप महाप्रबंधक, लेखा अधिकारी, कार्यकारी अभियंता और इंजीनियरिंग, वित्तीय और प्रशासनिक सहित अन्य कर्मचारियों द्वारा अधीनस्थ होते हैं। इसके अलावा एक एस्टेट मैनेजर को भी आईएसबीटी के कामकाज देखने के लिए तैनात किया जाता है।

पुनर्विकास

२०१३ में कश्मीरी गेट आईएसबीटी के नवीकरण के बाद, आईएसबीटी आनंद विहार के पुनर्विकास के भी कई योजनाऐं बनी। दिल्ली विकास प्राधिकरण ने २०१२ में नवीकरण के संबंध में दिल्ली इंटीग्रेटेड मल्टी मॉडल ट्रांजिट सिस्टम (डिम्टस) की ओर से दिल्ली शहरी कला आयोग को एक प्रस्ताव भेजा। आईएसबीटी को डिम्टस द्वारा २०० करोड़ रुपये की अनुमानित लागत में ९.२ हेक्टेयर क्षेत्र में विकसित किया जाना था। परियोजना शुरू होने के बाद २० महीनों में ही पूरा होने की संभावना थी।
क्षेत्री

शब्द उत्पत्ति

क्षेत्री क्षत्रिय की नेपाली बोलीचाली के शब्द हैं।  क्षेत्री संस्कृत शब्द क्षत्रिय के सिधे अप्रभंश हैं।

कुछ क्षेत्री (छेत्री और ठकुरी)के पारिवारिक नाम

छेत्री और ठकुरी लोगके थर व पारिवारिक नाम निम्न लिखित है:
A ऐ - Air (ऐर)
K क - Kathayat(कठायत)
B ब - Basnet/Basnyat(बस्नेत/बस्न्यात), Bisht/Bista(विष्ट/बिष्ट्), Banshi(बन्सी), Barma(बर्मा), Baruwal(बरुवाल)
B बा - Baniya(बानियाँ), Bam(बाम)
B बु - Budathoki(बुढाथोकी), Budha(बुढा)
B बो - बोहरा (Bohara)
C च - Chand(चन्द), Chauhan(चउहान/चुहान), Chhetri/Kshetri(छेत्री/क्षेत्री)
D दा - Dangi(डांगी)
D दा - Dani (दानी)
D धा - Dhami(धामी)
G घ - Gharti(घर्ती)
H ह - Hamal(हमाल)
K क - Karki(कार्की), Katuwal(कटुवाल)
K कु - Kunwar(कुँवर)
K ख - Khadka(खड्का), Khatri(खत्री)
K खा - Khati(खाती)
M म - Malla(मल्ल), Mahat(महत)
P पा - Pande/Pandey(पाँडे/पाण्डे), Paal(पाल)
R रा - Rana(राणा), Rajaghat(रानाभाट) Raut/Rawat(राउत/रावत), Rawal(रावल), Rathore(राथौर/राठौर), Raya(राया), Rayamajhi(रायमाझी)
R रो - Roka/Rokka/Rokaya(रोका/रोक्का/रोकाया)
S स - Samal(समाल), Sanjel(सन्जेल)
S सि - Singh(सिंह), Silwal(सिलवाल)
S से - Sen(सेन) , shakya (साक्य)
S शा - Shah(शाह), Shahi(शाही)
T था - Thapa(थापा), Thakuri(ठकुरी)
हीरो (2015 जापानी फ़िल्म)

कहानी

एक आम सी घटना होती है, जिसमें कोई गाड़ी चालक किसी को टक्कर मार के भाग जाता है। लेकिन कहानी तब मोड़ लेती है जब वकील कोहेइ कुरयु को पता चलता है कि गवाह ही आरोपी है।
ज़ी मीडिया

जी मीडिया भारत का सबसे बड़े मीडिया और मनोरंचन कंपनियों में एक है। उसका मुख्यलय मुंबई पर स्थित है। वह एस्सेल समूह की सहयक कंपनी है। यह कंपनी १५ डिसंबर १९९१ को शुरु किया गया था। ज़ी मीडिया अभी ३४ से अधिक विभिन्न टेलीविज़न चैनलों,एक रिकार्ड कंपनी, एक उत्पाथन कंपनी और अन्य व्यवसायों भी है। ज़ी मीडिया भारतीय मीडिया चरित्र का एक नया अध्याय है।कंपनी के संस्थापक और प्रबंध निदेशक सुभाश चंद्र और इसके वर्तमान सीइओ मुफ्फदल कैज़ेर है। ज़ी न्यूज़,इन्दिया २४*७ आदि अनेक समाचारों यह कंपनी का है। २०१२ में ज़ील ने इटीसि नेटवरक्स में बहुमत हिस्सेदारी क अधिग्रहणा किया। २००६ में वह एकीक्रत सबस्क्रैबरस मानेज्मेन्ट सेर्वीसज लिमिटड क अतिग्रहण और नवंबर २००६ में ज़ील रुचि ताज टेलिविजन डेन स्पोर्ट्स मेम अथिग्रहण मिला।२०१६ में ज़ील मुंटो शुरु किया। ज़ी टीवि हिन्दि मे अधिकतम कार्यक्रमों दिखाता है।चेनल दक्शिण पूर्व एशीया, यूरोप, मद्य पूर्व अफ्रिका आस्त्रेलिया और उत्तरि अमेरिका में भी उपलब्द है। ज़ी टीवि भारत का सबसे पहले हिन्दि केबल चैनल था।
चैनल की ज्यातादर सामग्रीयों परिवार के साथ देखने वाली होती है। सा, रे, गा, मा, पा, डांस इंडिया डांस जैसे अनेक लोकप्रिय कार्यक्रमों इस चैनल का एक हिस्सा है।
पाठेङा

यह बारां शहर से 10 किलोमीटर दूर स्थित गांव है। यहां पर पानी को साफ करने के लिए पावर प्लांट स्थित है जिसका जल बारां शहर को सप्लाई कर दिया जाता है। यह जल पार्वती नदी से आता है।
एक्सचेंज ट्रेड फंड्स

एक्सचैंज ट्रेडेड फंड्स
यह म्यूच्यूअल फंड्स का एक प्रकार ही है। इस तरह के फण्ड को शेयर की तरह ही स्टॉक एक्सचेंज पर ट्रेड (ख़रीदा और बेचा) जाता है। इस लिए ही इनका नाम एक्सचैंज ट्रैडेड फंड्स    
है। यह फण्ड पैस्सिवली मैनेज्ड फंड्स होते है। यह फण्ड का लक्ष्य सूचकांक योजना की तरह उस फण्ड के सूचक अंक में मिलने वाले रिटर्न जितना रिटर्न लाना होता है। इस लिए इन फंड्स के फण्ड मैनेजर का काम सिर्फ उस फण्ड के सूचक अंक में जिस तरह कंपनिया है। उस ही तरह उतनी ही कंपनीओ में फण्ड का पैसा निवेश करना होता है। 
बाकि सभी तरह के म्यूच्यूअल फंड की तरह इन की एनएवी सिर्फ हर रोज एक बार ही नहीं बदलती बल्कि शेयर के दाम की तरह हर वक़्त बदलती रहती है। 
एक्सचैंज ट्रैडेड फंड्स के लाभ 
१) इन्हे बाजार से सीधा ही ख़रीदा जा सकता है, जो की बहुत आसान है। 
२) इन में लगने वाला एक्सपेंस रेश्यो बहुत ही कम होता है। 
३) अगर हम चाहे तो इसे तुरंत ही बाजार में बेच सकते है।
डोम कच

डोम कच मिथिला का लोककला एवं लोकनृत्य है।यह मिथिला और मगध के इलाकों में शादी वाले घर में बारात चले जाने के बाद महिलायें रातभर जागकर गाती है,नाचती है और संवाद खेलती है।
मापन एवं जाँच के एलेक्ट्रानिक उपकरण

विद्युत एवं एलेक्ट्रानिक कार्य के लिये बहुत से उपकरण लगते हैं जो मापन, जाँच, सिगनल पैदा करने (संकेत-जनक), सिगनल का स्वरूप देखने आदि के काम आते हैं।
दिद्दा

दिद्दा कश्मीर की पहली महिला शासिका थी। वह लोहार वंश की राजकुमारी तथा उत्पल वंश की शासिका(रानी) थी। उसने राजा भीमगुप्त की मृत्यु करवाई। वह काबुल के शाही परिवार की थी।
उसके शासन का वृत्तान्त कल्हण की राजतरंगिनी में मिलता है।
ज़िन्दगी तेरे नाम

कथानक

फ़िल्म एक वृद्ध व्यक्ति मिस्टर सिंह (मिथुन चक्रवर्ती) के साथ आरम्भ होती है जो एक वृद्ध महिला को एक कहानी सुना रहा है जो दिन-प्रतिदिन अपनी याददास्त खो चुकी है। मिस्टर सिंह की कहानी एक युवा प्रेमियों सिद्धार्थ (असीम अली खान) और अंजली (प्रियंका मेहता) की है। अंजली एक धनवान लड़की है, लेकिन सिद्धार्थ एक गरीब व्यक्ति का पूत्र। अंजली के पिता (दिलीप ताहिल) हमेशा की तरह इस प्यार को अस्वीकार कर देते हैं और अपनी पुत्री को दूर ले जाते हैं। उदास सिद्धार्थ के पास कोई अन्य विकल्प नहीं है, लेकिन वो उसे पत्र लिखना जारी रखता है। वह एक वर्ष तक लगातार 365 पत्र लिखता है, लेकिन आश्चर्यजनक रूप से उसे इन ३६५ में से एक भी पत्र का उत्तर नहीं मिलता। वर्षों बीत जाते हैं लेकिन अंजली को सिद्धार्थ नहीं मिलता, अतः वह अन्त में एक अन्य व्यक्ति के साथ विवाह करने की योजना बनाती है। लेकिन नियति को कुछ और ही मंजूर होता है और दोनों प्रेमियों का पुनः मिलन हो जाता है। कहानी ज्यों-ज्यों आगे बढ़ती है और विवाह के बाद तक पहुँचते हैं तो वृद्ध महिला को ऐहसास होता है कि मिस्टर सिंह उन्हें उनकी स्वयं की प्रेम कहानी के बारे में बता रहे हैं और वह एकाएक अपनी पुरानी यादों को लौटाने में सक्षम हो जाती है जिससे मिस्टर सिंह बहुत खुश होते हैं, लेकिन विडम्बना है उसकी याद केवल लघु समय के लिए ही रहती हैं और वह अल्जाइमर रोगी के समान पुनः सभी यादें खो देती है।

सामान्य टिप्पणी

ज़िंदगी तेरे नाम मेंमिथुन चक्रवर्ती ने लगभग १८ वर्ष बाद अपनी १९८० की रोमांटिक सह-कलाकार रंजीता के साथ पुनः अभिनय किया। इससे पहले उन्होंने एक साथ गुनाहों का देवता में अभिनय किया था और उस समय भी ६ वर्षों के अन्तराल से उन्होंने एक साथ कार्य किया था जिससे पहले वो १९८४ में फ़िल्म बाज़ी एवं घर एक मन्दिर के बाद नज़र नहीं आये थे। इसके अलावा उन्होंने तराना, सुरक्षा, तकदीर का बादशाह, वारदात, उन्नीस बीस, हम से बढ़कर कौन और धुंआ फ़िल्मों में भी साथ में अभिनय किया है।
ज़िन्द कौल

व्यक्तिगत जीवन

ज़िन्द कौल को उनके शिष्यों और दोस्तों में मास्टरजी के नाम से भी जाना जाता था। उनको यह नाम इसलिए मिला क्योंकि वो विद्यालय और घर में बहुत कश्मीरियों को पढ़ाया करते थे।
कौल का जन्म कश्मीरी पंडित परिवार में हुआ। उनके पिता लक्ष्मण पंडित उनकी अनौपचारिक शिक्षा के प्रति तटस्थ थे और कौल को जीवन में विभिन्न कठिनाइयों का सामना करना पड़ा। वो एक लम्बे समय के लिए विद्यालय शिक्षक थे। उसके बाद, उन्होंने एक लिपिक के रूप में कार्य किया। सन् 1939 में कौल कश्मीर प्रचार कार्यालय से एक अनुवादक के रूप में सेवानिवृत हुए। उनका १९६५ में जम्मू में निधन हुआ।

साहित्यिक कार्य

ज़िन्द कौल प्रथम कश्मीरी हैं जिन्होंने साहित्य अकादमी पुरस्कार जीता, उन्हें सुमरन नामक कविता संकलन पुस्तक की रचना के लिए वर्ष 1956 में यह पुरस्कार मिला। इसका प्रथम संस्करण देवनागरी में प्रकाशित हुआ और बाद में सरकार ने इसे पारसी-अरबी लीपियों में छपवाया। साहित्य अकादमी ने कौल को इस पुस्तक के लिए पुरस्कार राशी ₹ 500 दिये।
कौल ने शुरु में पारसी, हिन्दी और उर्दू में लिखा। उनकी प्रथम कविता यूनिटी एण्ड सेमपैथी (Unity and Sympathy) थी जिसकी रचना 1896 में की और इसे श्रीनगर में सनातन धर्म सभा में सुनाया। मास्टरजी ने 1942 में कश्मीरी में लेखन आरम्भ कर दिया। उन्होंने अपनी कश्मीरी कविताओं में प्रारम्भ में भक्ति, दर्शन और शान्ति गीत लिखे। मास्टरजी की कविताएँ सभी चार भाषाओं में प्रकाशित हुई। यद्यपि उन्होंने कश्मीरी लेखने में नाम कमाया।

अनुवाद

ज़िन्द कौल ने रहस्यवादी कश्मीरी लेखक और कवि नन्द राम परमानन्द के सभी तीन भागों का अंग्रेज़ी में अनुवाद किया।
यू. शिवकुमार चनबसप्पा

यू. शिवकुमार चनबसप्पा भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के हवेरी चुनाव क्षेत्र से १५ वीं लोकसभा के लिए सदस्य निर्वाचित हुए हैं।
रफ़्तार (रैपर)

पहले का जीवन

रफ़्तार ने बॉलीवुड में एक डांसर के रूप में अपना करियर शुरू किया। इन्होंने भारतीय बॉलीवुड फिल्मों के लिए पृष्ठभूमि नृत्य (बैक ग्राउंड डांस) भी किया। इन्होंने माणिक नाम के एक साथी के साथ मैक्स के तहत भारतीय डांस शो डांस इंडिया डांस में भाग लिया, जिससे ये काफी प्रसिद्ध हुए। इन्होंने दिल्ली में बिग डांस क्लब में एक नृत्य शिक्षक के रूप में भी काम किया। शो पर बाहर होने के बाद, एक रैपर के रूप में अपना कैरियर शुरू किया। इन्होंने संगीत समूह "माफिया मुंडेर" के सदस्य के रूप में, संगीत निर्माता यो यो हनी सिंह के साथ काम करना शुरू किया। रफ़्तार के समूह छोड़ने के बाद पंजाबी संगीत बैंड आरडीबी ने इन्हें अपने लेबल युक्त, तीन रिकॉर्ड्स के लिए साइन किया। आरडीबी के सदस्यों के बीच विभाजन के बाद, आरडीबी के लिए एक गायक के रूप में सेवा देने वाले (अब मंज म्यूसिक के रूप में जाना जाता है) मंजीत राल के साथ जुड़ गए।

करियर

रफ़्तार को सबसे पहले आरडीबी के गीत "वी डूइन इट बिग " में पेश किया गया था। बाद में, इन्होंने एलबम बॉर्न स्टार में अभिनय किया और 3 गाने में योगदान दिया, "मजनू", "शुगर" और "बोतल"। 2013 में रफ़्तार ने अपना एकल एलबम डब्ल्यूटीएफ : विटनेस द फ्यूचर जारी किया। पहले से ही "पार्टी विद भूतनाथ" नामक यो यो हनी सिंह के गाने में इस्तेमाल किया गया " अब ये करके दिखाओ" जो रफ्तार के गीत "स्वेग मेरा देसी है ', में भी प्रयोग की गयी जिस कारण दोनों में विवाद हो गया। अफवाहें थीं कि "डोप शोप" और "ब्रेकअप की पार्टी' रफ़्तार द्वारा लिखा गया है। इन्होंने यो यो हनी सिंह पर निशाना साधते हुए कहा कि ये गाने उन्होंने लिखे हैं पर उन्हें कभी इसका श्रेय (क्रेडिट) नहीं मिला। रफ़्तार अपने प्रशंसको (फेन) को "आर ए ए आर्मी" के रूप में बुलाते हैं।
बगदाद विश्वविद्यालय

इतिहास

कॉलेज ऑफ इस्लामिक साइंसेज का दावा है कि यह 1067 ईस्वी में आबू-हनीफा के रूप में शुरू हुआ था। हालांकि, कॉलेज ऑफ लॉ, आधुनिक संस्थानों के सबसे पहले जो बगदाद विश्वविद्यालय के पहले घटक कॉलेजों (यानी संकायों) बनने के लिए थे, की स्थापना 1908 में हुई। 1921 में कॉलेज ऑफ इंजीनियरिंग की स्थापना की गई; उच्च शिक्षक प्रशिक्षण कॉलेज और 1923 में लोअर कॉलेज ऑफ एजुकेशन, 1927 में मेडिसिन का कॉलेज, और 1936 में फार्मेसी कालेज था। 1942 में, लड़कियों के लिए पहली उच्च संस्था क्वीन आलिया कॉलेज की स्थापना हुई थी। 1943 में, आगे के नए कॉलेजों के प्रस्ताव पेश हुए, जिससे कॉलेज ऑफ आर्ट्स और कॉलेज ऑफ साइंसन 1949 में स्थापना हुई, और 1950 में अबू घरीब कॉलेज ऑफ एग्रीकल्चर स्थापना की गई।
1922 में, राजा ने बाब अल-मुआजाम में एक विश्वविद्यालय के संगठन के लिए एक योजना शुरू की थी, लेकिन प्रवेश के लिए अपर्याप्त छात्र योग्य थे। बहरहाल, थियोलॉजिकल कॉलेज के निर्माण के साथ विश्वविद्यालय की रचना पर एक शुरुआत की गई थी। जनवरी 1925 में, हालांकि, इंजीनियरिंग स्कूल को थियोलॉजिकल कॉलेज भवन के खाली ऊपरी मंजिल में स्थानांतरित कर दिया गया था। 1935 में, मोनरो कमीशन ने तर्क दिया था कि इराक एक विश्वविद्यालय के लिए तैयार नहीं था, और 1945 तक एक विश्वविद्यालय स्थापित करने का अगला प्रयास शुरू नहीं हुआ। तब 1947 में एक वरिष्ठ सदस्य ने 'मॉर्गन रिपोर्ट' इराक सरकार के लिए तैयार किया था ब्रिटिश काउंसिल के कर्मचारी 1948 में, हालांकि, ब्रिटिश काउंसिल के प्रस्तावों को मंत्रालय द्वारा तैयार की गई एक योजना के पक्ष में खारिज कर दिया गया था, लेकिन कोई कार्रवाई नहीं हुई। मई 1953 में, ब्रिटिश काउंसिल ने ब्रिटिश विश्वविद्यालय के प्रोफेसरों के एक समूह द्वारा बगदाद का एक और दौरा एक बार फिर से एक विश्वविद्यालय की स्थापना के लिए प्रोत्साहित करने के लिए प्रायोजित किया।

छात्र

नूरी अल-मलिकी
सुलगत्ती नरसम्मा

जीवनी

नरसम्मा का जन्म तुमकुर जिले के पवागड़ा गाँव के कृष्णापुरा में एक खानाबदोश संस्कृति में हुआ था। उसकी पहली भाषा तेलुगु थी। वह स्कूल नहीं गई और अनपढ़ रह गई; 12 साल की उम्र में उनकी शादी अंजिनप्पा से कर दी गई। दम्पति के 12 बच्चे हुए, हालांकि चार की मौत हो गई थी, और 36 पोते और परपोते थे।
उन्होंने अपनी दादी मरिगम्मा से दाई का कार्य सीखा, जोकि स्वयं एक दाई थी उन्होंने नरसम्मा के पाँच बच्चों के जन्म के समय दाई का कार्य किया था। 1940 में, 20 वर्ष की आयु में, नरसम्मा ने पहले जन्म में सहायता की जब उन्होंने अपनी चाची के बच्चे के जन्म में मदद की।
जब भी खानाबदोश कबीले उसके गांव में आते थे, नरसम्मा को अपने दाई कौशल का अभ्यास करने का अवसर मिलता था। उन्होंने गर्भवती महिलाओं के लिए प्राकृतिक चिकित्सा तैयार करने की कला भी सीखी और जल्द ही वह शिशु के स्वास्थ्य और स्थिति की जाँच करने में सक्षम हो गई। वह कथित तौर पर गर्भ में रहते हुए किसी भी उपकरण के उपयोग के बिना भ्रूण की नब्ज का पता लगाने में सक्षम थी।
2018 तक, 97 साल की उम्र में, नरसम्मा ने अपने कार्य के दौरान 15,000 से अधिक शिशुओं को जन्म देने में मदद की थी, और उन्हें 'कृष्णपुरा की दाई' के रूप में वर्णित किया गया है।

मृत्यु

नरसम्मा को नवंबर 2018 में सिद्दागंगा अस्पताल और अनुसंधान केंद्र में भर्ती कराया गया था और बाद में उन्हें 29 नवंबर, 2018 को बीजीएस अस्पताल में स्थानांतरित कर दिया गया। 25 दिसंबर 2018 को 98 साल की उम्र में कर्नाटक के केंगेरी, बेंगलुरु के बीजीएस ग्लेनेगल्स ग्लोबल अस्पताल में पुरानी फेफड़ों की बीमारी से उनकी मृत्यु हो गई।
पर्यटन राज्यमंत्री, भारत सरकार

पर्यटन राज्यमंत्री, भारत सरकार भारत सरकार में एक राज्य मंत्री हैं।